**a Martonvásár Városi Közszolgáltató Nonprofit Kft.**

**KULTURÁLIS IRODÁJÁNAK**

**(MARTONKULT)**

**beszámolója**

**a civilekkel, civil szervezetekkel való 2022. évi együttműködésről**



2021. január 1-től az újjáalakult Martonvásár Városi Közszolgáltató Nonprofit Korlátolt Felelősségű Társaságon mint fenntartón belül, Martonvásár Város Önkormányzatával kötött közszolgáltatási szerződés alapján végezzük közművelődési munkánkat a Brunszvik-Beethoven Közösségi Házban.

A koronavírus világjárvány terjedése a 2022-es évünk elejére is rányomta bélyegét, közművelődési intézményünkben a nagy létszámú, civil szervezetek által szervezni tervezett bálok (Huszárbál, iskolai bál, kézilabdás bál, stb.) sajnos elmaradtak. A MartonKult által tervezett Közösségek Bálját elhalasztottuk és december 3-án tartottuk meg, amikor a járványhelyzet már lehetővé tette. A nyári időszakkal megszerveződtek egyes táborok és foglalkozások, utóbbiak az év második felében szinte a járványt megelőző időszakhoz mérhetően és formában zajlottak. Összességében megállapítható, hogy bár a járványviszonyok az év első hónapjaiban nem kedveztek a személyes találkozásokon alapuló közösségi életnek, köszönhetően a civilekkel, a civil szervezetekkel való jó kapcsolataink folyamatos ápolásának, közéjük való beágyazottságunknak, a BBK-hoz kapcsolódó civil hálózatunk agilitásának, házunkban a közösségi élet már elevenen működött 2022-ben.



A Brunszvik-Beethoven Közösségi Háznak mint városunk önálló kulturális intézményének három **közművelődési alapszolgáltatás biztosítását írja elő a 1997. évi CXL. törvény**, illetve az Önkormányzat és a Martonvásár Városi Közszolgáltató Nonprofit Kft által kötött közszolgáltatási szerződés. Ezek a Kulturális törvény 76. §. (3) bekezdés

a) pontja szerint: a művelődő közösségek létrejöttének elősegítése, működésük támogatása, fejlődésük segítése, közművelődési tevékenységek és a művelődő közösségek számára helyszín biztosítása,

b) pontja szerint: a közösségi és társadalmi részvétel fejlesztése,

e) pontja szerint: az amatőr alkotó-és előadó-művészeti tevékenység feltételeinek biztosítása.

Ennek megfelelően alapvető feladatunknak tartottuk, tartjuk, hogy a város közösségeit, civil szervezeteit tevékenységükben, közművelődési céljaikban támogassuk.

**** 

 

A BBK-val, mint kulturális intézménnyel együttműködő civil szervezetek és 2022-es munkájuk:

|  |  |  |
| --- | --- | --- |
| **Szervezet** | **Az együttműködés alapja** | **2022-ben** |
| MASZK Martonvásári Színjátszók Közössége | Közművelődési megállapodás | 130 óra  1 bemutató |
| Martonvásári Fúvószenei Egyesület | Közművelődési megállapodás | 172 óra  Nemzeti ünnepeken zenei program |
| Martonvásári Kulturális Egyesület | Közművelődési megállapodás | Rendezvényszervezési, működési együttműködés |
| Százszorszép Táncegyüttes | Nincs még közművelődési megállapodás | 87 óra |
| Százszorszép Alapítvány | Kapcsolattartás, egyeztetés |  |
| Régi Szépek | Együttműködés |  |
| Darázsderék Táncklub | Együttműködés | 80 óra |
| Pöttömtorna | Együttműködés | 24 óra |
| Ringató | Együttműködés | 29 óra |
| Kerekítő | Együttműködés | 4 óra (betegség miatt elmaradt órák) |
| Marton-Vál Sakk Klub | Együttműködés | 106 óra |
| Kismamakórus | Együttműködés | 30 óra |
| Martonvásári Önkéntes Tűzoltó Egyesület | Együttműködési megállapodás | 34 óra |
| Martonvásári Nyugdíjas Klub | Együttműködési megállapodás | 36 óra |
| Dynamic Dance Crew Táncegyesület | együttműködés | 213 óra (bérleti szerződéssel)  15 nap tábor |
| Együtt-Értük Alapítvány (Pápay Iskola) | együttműködés |  |
| Teleki Blanka Hölgyklub | együttműködés | 8 foglalkozás x 2 ó |
| Senior Örömtáncosok | együttműködés | 25 foglalkozás x 2 ó |
| Polgárőr Egyesület | együttműködés | 2 találkozó |
| Szent László Huszáregyesület | Együttműködés | Rendezvényi, nemzeti ünnepi közreműködések és Giro d’Italia együttműködés |
| Martonvásári Kertbarát Egyesület | Együttműködés | 13 óra |
| Brunszvik Teréz Óvoda Szülői Munkaközösség | Együttműködés | Márton-napi Lámpás Sokadalom |

Kiemelt partnerkapcsolataink egyik típusa a **közművelődési megállapodással megerősített együttműködés**. Az Önkormányzat kötelező közszolgáltatási feladataként a CXL. törvény 76. § (3) bekezdésének a), b), valamint e) pontja szerinti közművelődési alapszolgáltatások biztosítását vállalta, amelyet alapvetően közszolgáltatási szerződés megkötésével a Martonvásár Városi Közszolgáltató Nonprofit Kft. működésén keresztül biztosít. Emellett azonban lehetősége van egyes feladatok teljesítésére, a MartonKult által közvetítetten egyedi közművelődési megállapodás kötésével.

 

**Közművelődési megállapodás alapján** működik intézményünkbenaz a) “művelődő közösségek létrejöttének elősegítése, működésük támogatása, fejlődésük segítése, közművelődési tevékenységek és a művelődő közösségek számára helyszín biztosítása” és az e) “amatőr alkotó-és előadó-művészeti tevékenység feltételeinek biztosítása” feladat teljesítése körében a 26 éves **MASZK Egyesület, a Martonvásári Fúvószenei Egyesület**, illetve a b) “közösségi és társadalmi részvétel fejlesztése”feladat teljesítésére a **Martonvásári Kulturális Egyesület.**

Mindhárom egyesülettel eredményes az együttműködésünk elsősorban próbalehetőségek biztosítása, bemutatkozási lehetőség biztosítása, rendezvény kapcsán való együttműködés terén, ugyanakkor ki kell emelni közülük a Martonvásári Kulturális Egyesülettel való szoros és nagyon jó kapcsolatot, amire munkánk minden területén építhetünk, legyen az rendezvényszervezés, pályázati támogatás, közös gondolkodás, kapcsolatépítés, mindennapi munkánkat érintő segítség.

A **Százszorszép Táncegyüttessel** való közművelődési megállapodás megkötése továbbra sem jött létre 2022-ben sem, ennek oka az Együttes és Alapítványának átszerveződése. A nagy múltú csapat újjászületéséhez intézményünk minden lehető támogatást megad.

 

Eddigi **együttműködési megállapodásunkat** kölcsönös előnyeire (rendezvényen való közreműködés, továbbképzés megtartása a BBK-ban, stb.) tekintettel a **Martonvásári Önkéntes Tűzoltóegyesülettel** egyeztettük. 2022-ben nagysikerű nyári habpartyt tartottunk közösen.

   

A **Martonvásári** **Nyugdíjas Klubbal** való együttműködésünk töretlen minden járványügyi nehézség ellenére, nemcsak szívesen látott civil szervezetünk az övék, de a város kulturális eseményeinek, rendezvényeinek szervezésében mindig számíthatunk segítő támogatásukra.

****  

A 2022-es évben továbbra is, folyamatosan kiváló együttműködő partnerünk a **Dynamic Dance Crew Táncegyesület**, több rendezvényünkön, eseményünk rendezésében részt vállaltak, ugyanakkor önálló kezdeményezéseikkel több ízben is színesítették a város kulturális életét. Együttműködési megállapodás formájában működési támogatásra érdemesek. Kedvezményes bérleti konstrukcióban a táncóráik és próbáik helyszíne volt tavaly a BBK.

**** 

**A Szent László Huszár Egyesület**re méltán számíthatunk nemzeti ünnepeink alkalmával, vagy egyéb kulturális együttműködés terén is. 2022-ben jelenlétükkel emelték a nemzeti ünnepek, megemlékezések fényét. Egész évre kiható együttműködésünk a Giro d’Italia martonvásári szakaszán való nagy sikerű huszárvágtájuk révén városunknak is hírnevet szerzett.



Élő kapcsolatot ápolunk a történelmi egyházak képviselőivel is, adventi gyertyagyújtásainkat az ő bevonásukkal szerveztük 2022-ben.

Közösségi akcióink során igyekszünk a város lakosságát és a civil szervezeteket is bevonni a tevékenységekbe. Tavaly az alábbi megmozdulásainkkal találkozhattak:

* januárban: Karácsonyfabontó szombat délelőtt
* februárban: Szív-ügyünk – közös matricakép kialakítása a városi intézmények javára
* márciusban: Aszfaltrajzolás a Víz Világnapja alkalmából
* áprilisban: város-virágosítási akció és nyuszikeresés
* májusban: Mesemajális a Martonvásári Olvasókörrel
* júniusban: Levendulaszüret
* júliusban és augusztusban Petőfi Klub programok
* szeptemberben: Turizmus Világnapja és a Magyar Népmese Napja
* októberben: Idősek napja és Országos Könyvtári Napok
* novemberben: adventi gyertyagyújtás, börze
* decemberben: adventi gyertyagyújtások, jótékonysági vásárok, Mikulások és hóemberek inváziója

2022-ben is részt vettünk az Adventi Fénylő Ablakok elnevezésű martonvásári kezdeményezésben, amelynek során decemberben mindhárom épületünk ablakát karácsonyi dekorációval láttuk el.

A közösségi programjainkra és kulturális rendezvényeinkre a tavalyi évben összesen 153 db plakátot és 12 db citylight posztert készítettünk, amelyeket a városi hirdetőtáblákon, a Forum Martiniben, a közösségi média oldalakon publikáltunk. Igyekeztünk kihasználni a https://www.facebook.com/MartonKult oldal lehetőségeit, illetve a város FB oldalaiét is, valamint elindítottuk a MartonKult barátai Facebook csoportot, ahol jelenleg 537 tag értesül rendszeresen az eseményeinkről.

Folyamatos információs szolgáltatással állunk a **civil lakosság** rendelkezésére személyesen, a BBK épületében és jártunkban-keltünkben, telefonjainkon. A megkeresések szakmai, közművelődési, turisztikai, rendezvényszervezési, projekt és szervezési tematikájúak, kapcsolattartási szándékúak.

A BBK-val mint kulturális intézménnyel együttműködő civil személyek és 2022-es munkájuk:

|  |  |  |
| --- | --- | --- |
| KK akciócsoport Fejes-Kocsi Katalin és Orosz Kata | együttműködés | Martonvásári Fénylő Ablakok 12.01.-24. |
| Karácsonyi Készülődők Csoportja/ Karácsonyi jótékonysági Vásár | együttműködés | Jótékonysági Karácsonyi Vásár 12.10. |
| Helyi kézművesek csoportja | Együttműködés | Adventi kézműves vásár 12.03. |
| Buzás Tamás | együttműködés | Térítésmentes fotó biztosítása |
| Foki Gábor | együttműködés | Önkéntesség |
| Kortyis Dávid | együttműködés | Térítésmentes fotó biztosítása |
| Lepp Tiborné Zalka Ibolya | együttműködés | Térítésmentes fotó biztosítása |
| Vécsy Attila | együttműködés | Térítésmentes fotó biztosítása |
| Pletser Cecília | együttműködés | Térítés mentes grafikai szolgáltatás |
| Pletser Tamás | Együttműködés | Szakértői tanácsadás lokálpatrióta témákban |
| Pimper László | együttműködés | Közös projekttervezés |
| Pimperné Farkas Tímea | együttműködés | Önkéntesek szervezése |
| Gyugyi Péter | együttműködés | Eseti közös rendezvényszervezés |
| Baksai Arnold | együttműködés | Eseti közös rendezvényszervezés |
| Bitó Péter | együttműködés | Eseti közös rendezvényszervezés |
| Martonosi Tamás | együttműködés | Eseti közös rendezvényszervezés |
| Mihálovics Mónika | együttműködés | Eseti közös rendezvényszervezés |

|  |  |  |  |  |  |
| --- | --- | --- | --- | --- | --- |
| **Kisközösségek BBK-ban töltött ideje és meg nem fizetett, de kalkulált bérleti díjai 2022-ben** | | | | | |
|  |  |  |  |  |
| **Közösség megnevezése** | **Óraszám** | **Egységár** | **Összeg** | **Szerződés alapján fizetett bérleti díj** |
| Darázsderék táncklub | 80 | 30 000 Ft | 2 400 000 Ft |  |
| DDC | 213,5 | 12 000 Ft | 2 562 000 Ft | 328 000 Ft |
| DDC tábor | 157,5 | 30 000 Ft | 4 725 000 Ft | 120 000 Ft |
| Hölgyklub | 16 | 30 000 Ft | 480 000 Ft |  |
| Örömtánc | 51 | 30 000 Ft | 1 530 000 Ft |  |
| MÖTE | 34,5 | 12 000 Ft | 414 000 Ft |  |
| Nyugdíjasklub | 36 | 30 000 Ft | 1 080 000 Ft |  |
| Martonvásári Fúvószenei Egyesület | 172,5 | 12 000 Ft | 2 070 000 Ft |  |
| Pöttömtorna | 24 | 12 000 Ft | 288 000 Ft |  |
| Ringató | 29 | 30 000 Ft | 870 000 Ft | 29 000 Ft |
| Kerekítő | 4 | 30 000 Ft | 120 000 Ft |  |
| Marton-Vál Sakk klub | 106,5 | 12 000 Ft | 1 278 000 Ft |  |
| Martonvásári Kertbarát Egyesület | 13,5 | 20 000 Ft | 270 000 Ft |  |
| Százszorszép | 87,5 | 12 000 Ft | 1 050 000 Ft |  |
| MASZK | 130 | 12 000 Ft | 1 560 000 Ft |  |
| Kismamakórus | 30 | 12 000 Ft | 360 000 Ft |  |